لایق له دې پېښې د هوډمن انسان د انځور د ایستلو استفاده کړې ده: مېړه هغه چې شېرشاه غوندې په اور کې جلا نه شو له ارمانه که سقر شو که پلاز، که یې ماڼۍ که یې جمدر شو که یې واک شو، که یې ملک که یې لښکر شو که یې توره، که یې آس که یې خنجر شو ټول یې ذهن کې حصار د کالنجر شو چې مازدیګر شي د کلاسیک شاعر محمدي صاحبزاده د دیوان په سریزه کې پروفیسر قلندر مومند لیکلي دي چې:« د فن په میدان کې محمدي صاحبزاده پښتو شاعرۍ ته یوه ښکاره او د انتهایي قدر او اهمیت قابل عطیه دا ورکړې ده چې شاید په وړومبي ځل هغه د غزل په پیکر یوه ښکلې تجربه کړې ده او هغه دا چې د پښتو د رباعي په مخصوص وزن کې یې غزلونه لیکلي دي